als_Latn dik_Latn sag_Latn
aSport.info – Ndeshjet e së premtes të kategorisë së dytë gjermane rezervonin sfidën mes Kaiserslautern dhe Paderborn, duke vënë përballë mesfushorin e kombëtares Alban Meha me Enis Alushin, mesfushorin e rikthyer prej pak kohësh nga dëmtimi dhe që në të ardhmen mund të veshë gjithashtu fanellen kuq e zi.
Të dy lojtarët do ta nisnin nga formacioni. Meha në krah të djathtë të mesfushës së Paderborn ndërsa Alushi në qënder të mesfushës së Lautern. Ashtu siç pritej, vëndasit do të kërkonin më fort fitoren për të qëndruar sa më afër kreut. Ndeshja do të ishte pak e mërzitshme gjatë pjesës së parë, me Idrissou që nuk shfrëtëzoi disa raste që pati, ndërsa Alushi tentoi disa herë jashtë zone. Në minutën e 39 do të vinte mundësia më e mirë, teksa pas një krosimi Idrissou goditi topin në traversë dhe topi i kthyer nuk u dërgua në rrjete nga Matmour vetëm pak metra larg portës.
Edhe pjesa e dytë do të vazhdonte njësoj. Paderborn i mbyllur në mbrojtje dhe Kaiserslautern i paaftë të shënonte. Në minutën e 59 Alushi do të ndëshkohej me karton të verdhë pas një zënke me Manuel Zeitz. Në momentet që ndeshja ra në qetësi, do të mendonte Alban Meha në minutën e 73 për ti dhënë emocione. Paderborn fiton një goditje dënimi afër zonës së Kaiserslautern. ‘Sniperi’ Meha sheh nga larg lëvizjen e Wurtz dhe dërgon topin në zonë, dhe lojtari i Paderborn përfiton nga dalja me vonesë e portierit Sippel për ta dërguar topin në rrjetë. 0-1 për Paderborn, surprizë. Kaiserslautern do të sulej në sulm dhe pas disa aksionesh të rrezikshme do të vinte rradha e Enis Alushit që me një goditje të bukur dërgoi topin ngjitur me shtyllën e djathtë të portierit kundërshtar, por jashtë.
Në minutën e 86 Meha dhe në të 87 Alushi do të dilnin nga fusha, por rezultati nuk do të ndryshonte. Tjetër fitore surprizë e Paderborn dhe sërish Meha protagonist. Tashmë Paderborn ngjitet në vëndin e 7, vetëm 2 pikë larg Kaiserslautern që mban vëndin e 3. Bundesliga 2 bëhet emocionuese.
Nuk ishte e thënë që të mbyllej bukur kjo javë për Enis Alushin, që në fillim të saj u martua me mesfushoren shqiptare që luan për Gjermanine Fatmira Bajramaj.
You must be logged in to post a comment Login
als_Latn als_Latn als_Latn als_Latn als_Latn eng_Latn